สวัสดีค่ะ คุณ ขอรบกวนสอบถามอาการหน่อยค่ะ ดิฉันรู้สึกครั่นเนื้อครั่นตัวเหมือนจะเป็นไข้มาหลายวัน ใช้ปรอทวัดไข้อุณหภูมิ 37.2 - 37.4 แต่ก็ไม่มีไข้ เมื่อวานรู้สึกหนาวจนสั่นห่มผ้าห่มก็ยังไม่หายหนาวสักพักใหญ่ๆเหงื่อเริ่มออกก็หายหนาว พอช่วงเช้ามาหนาวจนสั่นอีกแล้ว อาการจะหนาวเป็นพักๆค่ะ แบบนี้รักษายังไงดีคะ
สวัสดีค่ะ อาการรู้สึกหนาวสั่น ต้องคอยห่มผ้าหนาๆเอาไว้นั้น อาจจะเกิดจากมีไข้หนาวสั่นซึ่งสาเหตุของการมีไข้ เช่นการติดเชื้อใดๆในร่างกาย โดยเฉพาะอย่างยิ่งไข้ในทางเดินปัสสาวะส่วนบนเช่นกรวยไตอักเสบ จะทำให้มีไข้หนาวสั่นได้มากแต่หากวัดไม่ได้ไข้เลย แ่รู้สึกหนาวสั่นอยู่ตลอด ควรไปพบแพทย์เพื่อตรวจวัดอุณหภูมิกายที่รพ.อีกครั้งว่าเกิน 37.7 องศาที่จัดว่ามีไข้หรือไม่ ซึ่งถ้ามีไข้จริง ควรได้รับการตรวจร่างกาย ตรวจเลือดที่จำเป็น เพื่อหาสาเหตุที่แน่ชัดต่อไปเบื้องต้นให้ความอบอุ่นร่างกาย ดื่มน้ำมากๆ พักผ่อนให้เพียงพอ กินยาลดไข้และเช็ดตัวลดไข้หากรู้สึกครั่นเนื้อครั่นตัวได้